google/wiki40b huggingface dataset:
Βανάτο, Μπάτσκα και Μπαράνια (επαρχία)

Η επαρχία Βανάτο, Μπάτσκα και Μπαράνια (κροατικά : Pokrajina Banat, Bačka i Baranja, σερβικά : Покрајина Банат, Бачка и Барања) ήταν Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1924. Σύμφωνα με την απογραφή του 1921 είχε 1.365.596 κατοίκους κι έκταση 19.702 τετραγωνικά χλμ. Η επαρχία είχε δικές της αρχές (κυβέρνηση και κοινοβούλιο), και περιλάμβανε τις γεωγραφικές περιοχές του Βανάτου της Μπάτσκα και της Μπαράνια στην σημερινή Βοϊβοντίνα . Η διοικητική έδρα της επαρχίας ήταν το Νόβισαντ. Η κατάργηση της είχε προγραμματιστεί με το Σύνταγμα του Βίντοβνταν του 1921.

Ιστορία

Μετά την κατάρρευση της Αυστροουγγρίας τον Οκτώβριο του 1918 η περιοχή του προσαρτήθηκε στο Βασίλειο της Σερβίας. Η διοίκηση αυτών των περιοχών πέρασε στους Σέρβους σαν αυτόνομη περιοχή, επικεφαλής της διοίκησης αυτής υπήρξε το εθνικό συμβούλιο της Σερβίας στο Νόβι Σαντ.
Στις 25 Νοεμβρίου 1918 συγκαλέστηκε η την Εθνοσυνέλευση Σέρβων και Σλάβων η οποία κήρυξε και επίσημα την προσάρτηση της περιοχής στο βασίλειο της Σερβίας. Στην Συνέλευση πήρα μέρος συνολικά 757 σύνεδροι, εκ των οποίων οι 578 Σέρβοι, 84 Μπουνιέβτσοι, 62 Σλοβάκοι, 21 Ρουσίνοι, 6 Γερμανοί, 3 Σόκτσοι, 2 Κροάτες και 1 Ούγγρος. Η Εθνοσυνέλευση της αποφάσισε επίσης τον σχηματισμό τοπικής κυβέρνησης και Κοινοβούλιου στις περιοχές αυτές με πρώτο πρόεδρο τον Γιόβαν Λαλόσεβιτς.
Μετά την κατάρτιση των τελικών συνόρων της ειρηνευτικής διάσκεψης η περιοχή αναγνωρίζεται ως μέρος του Βασιλείου των Σέρβων, Κροατών και Σλοβένων όπου ζούσαν 1.365.596 άτομα, εκ των οποίων 29% Σέρβοι , 27,7% Ούγγροι , 23.8 % Γερμανοί και άλλες εθνικότητες.
Αλβανικές βουλευτικές εκλογές 2017

Βουλευτικές εκλογές διεξήχθησαν στην Αλβανία στις 25 Ιουνίου 2017. Η αρχική ημερομηνία που είχε οριστεί για τη διεξαγωγή τους ήταν στις 18 Ιουνίου, όμως η ανακοίνωση της πιθανότητας να απέχουν από την ψηφοφορία η αντιπολίτευση, στη διάρκεια μεγάλης πολιτικής κρίσης που διήρκεσε 3 μήνες, είχε ως αποτέλεσμα να συμφωνηθεί (18 Μαΐου) από όλα τα πολιτικά κόμματα η αλλαγή της ημερομηνίας. Στις 28 Ιουνίου ανακοινώθηκε από το κεντρικό εκλογικό συμβούλιο ότι νικητής των εκλογών ήταν το Σοσιαλιστικό Κόμμα.

Εκλογικό σύστημα

Τα 140 μέλη του Κοινοβουλίου εξελέγησαν σε 12 πολυεδρικές εκλογικές περιφέρειες, βασισμένες στις 12 κομητείες της χώρας με τη χρήση κλειστών λιστών και με αναλογική εκπροσώπηση. Για να εκλεγεί ένα κόμμα στη βουλή έπρεπε να συγκεντρώσει ποσοστό τουλάχιστον 3% και ένας συνασπισμός ποσοστό 5%. Η κατανομή των εδρών γίνεται με τη μέθοδο Ντ' Οντ.
Εξαιτίας δημογραφικών μεταβολών, έγιναν ορισμένες αλλαγές στον αριθμό των εδρών σε κάποιες εκλογικές περιφέρειες. Τα Τίρανα έλαβαν δύο έδρες και το Δυρράχιο μία, ενώ η Κορυτσά το Βεράτι και το Κούκες έχασαν όλες οι πόλεις από μία έδρα.
Χρίστος Σολωμής

Βιογραφικά στοιχεία

Ο Χρίστος Σολωμής γεννήθηκε στην Αμμόχωστο το 1942. Ομιλεί, πέρα από την ελληνική, την αγγλική γλώσσα. Σπούδασε νομική και εργαζόταν ως δικηγόρος.

Πολιτική διαδρομή

Εξελέγη για πρώτη φορά βουλευτής στις Βουλευτικές εκλογές 1981 στην Εκλογική Περιφέρεια Αμμοχώστου με τον ΔΗΣΥ. Επανεξελέγη στις βουλευτικές εκλογές του 1985 με τον συνασπισμό Δημοκρατικός Συναγερμός-Κόμμα Φιλελευθέρων, όπως και στις βουλευτικές εκλογές του 1991.
Στις 9 Απριλίου 1997 διορίστηκε Υπουργός Υγείας στην κυβέρνηση Γλαύκου Κληρίδη, θέση στην οποία παρέμεινε μέχρι τις 24 Αυγούστου 1999.
Πρωτάθλημα πετοσφαίρισης Α1 εθνικής κατηγορίας γυναικών 1997-1998

Το πρωτάθλημα βόλεϊ γυναικών της περιόδου 1997−1998, ήταν το 10ο πρωτάθλημα της Α1 κατηγορίας. Το πρωτάθλημα διεξήχθη σε δύο φάσεις με τη συμμετοχή 12 ομάδων. Μετά την ολοκλήρωση της κανονικής περιόδου οι τέσσερεις πρώτες ομάδες της βαθμολογίας μετείχαν στα πλέι οφ, όπου σε αντίθεση με τα προηγούμενα χρόνια δεν μεταφέρθηκαν τα αποτελέσματα της κανονικής περιόδου, ενώ οι δύο τελευταίες υποβιβάστηκαν στην Α2. Ο πρωταθλητής των προηγούμενων τριών διοργανώσεων ΦΟ Βριλησσίων παρέμεινε αήττητος μέχρι και τον πρώτο τελικό, μετρώντας ως τότε 25 συνεχόμενες νίκες με μόλις 7 χαμένα σετ. Στους δύο τελευταίους όμως τελικούς γνώρισε ισάριθμες ήττες με 1-3 σετ από τον Παναθηναϊκό, ο οποίος κατέκτησε ανέλπιστα τον τίτλο για πρώτη φορά μετά από τέσσερα χρόνια.

Πλέι οφ

Στα πλέι οφ δεν μεταφέρθηκαν τα αποτελέσματα της κανονικής περιόδου, και οι σειρές κρίθηκαν στις δύο νίκες.
1847 Στόμπε

Φυσικά χαρακτηριστικά

Η μέση διάμετρος του Στόμπε εκτιμάται σε 23,90 χιλιόμετρα. O φασματικός τύπος του είναι Xc, ενώ το γεωμετρικό άλβεδό του είναι 0,123 ± 0,019. Ο Στόμπε περιστρέφεται γύρω από τον εαυτό του μία φορά κάθε 5 ώρες και 37 λεπτά.
Ταράλο

Το ταράλο (tarallo) ή ταραλίνο (tarallino) είναι ένα παραδοσιακό αρτοπαρασκεύασμα της Απουλίας και άλλων περιοχών. Ως τέτοιο είδος έχει επίσημα περιληφθεί στη λίστα με παραδοσιακά ιταλικά προϊόντα διατροφής  του Iταλικού Υπουργείου Γεωργικών, Επισιτιστικών και Δασικών Πολιτικών
Παράγεται επίσης και σε άλλες περιοχές της Ιταλίας, για παράδειγμα, στην Μπαζιλικάτα , όπου υπάρχει μια παραλλαγή (αβιλιανέζικο ταράλο) με γλάσσο  απο σιρόπι ζάχαρης το οποίο του επιτρέπει να πάρει το λευκό χρώμα του χιονιού και είναι αρωματισμένο με γλυκάνισο.
Μια ιδιαίτερη παραλλαγή υπάρχει στην Τοσκάνη με αλμυρά μπισκότα γλυκάνισου που έχουν παρόμοια ζύμη αλλά το σχήμα τους (8) είναι μεγαλύτερο και η παρασκευή διαφορετική και ιδιαίτερη.

Χαρακτηριστικά

Το προϊόν παίρνει πολλές παραλλαγές που ποικίλουν ανάλογα με την περιοχή παραγωγής. Κυρίως πρόκειται για ένα δαχτυλίδι απο ζύμη ολικής αλέσεως, ψημένο στο φούρνο. Η ζύμη αποτελείται από αλεύρι, νερό ή κρασί, λάδι και αλάτι , στο οποίο προστίθενται μερικές φορές υλικά για την γεύση, όπως για παράδειγμα  σπόροι μάραθου.

Ευχαριστίες

Τα ταράλι και οι παραλλαγές τους, αναγνωρίζονται  ως παραδοσιακά ιταλικά προϊόντα διατροφής από τις ακόλουθες περιοχές:
Graphics Interchange Format

Graphics Interchange Format (GIF) ονομάζεται μέθοδος συμπίεσης ή/και κωδικοποίησης γραφικών στους υπολογιστές, καθώς και ο αντίστοιχος τύπος αρχείου (μορφότυπο) εικόνας που παράγεται μέσω αυτής. Αναπτύχθηκε από την αμερικανική εταιρεία CompuServe και παρουσιάστηκε το 1987. Για αρκετά χρόνια ήταν ο πλέον διαδεδομένος τύπος γραφικών. Διακρίνονται δύο εκδόσεις αρχείων GIF: η αρχική έκδοση GIF87a του 1987 και η νεότερη βελτιωμένη έκδοση GIF89a που παρουσιάστηκε τον Ιούλιο του 1989. Υποστηρίζει μέχρι 256 χρώματα, με 1-8 bits ανά pixel, καθώς και δυνατότητα αποθήκευσης πολλαπλών εικόνων στο ίδιο αρχείο. Η συμπίεση εικόνων GIF γίνεται με χρήση του αλγορίθμου Lempel-Ziv-Welch (LZW). Το γεγονός πως η συγκεκριμένη μέθοδος αποτελούσε μέχρι το 2003/4 ευρεσιτεχνία κατοχυρωμένη τελικά στην εταιρεία Unisys, αποτέλεσε αιτία νομικής διαμάχης της με την CompuServ, όταν από το 1994 η Unisys απαιτούσε αμοιβή για τη χορήγηση άδειας στη χρήση αρχείων GIF.
Βραβεία Αμερικανικής Ακαδημίας Κινηματογράφου 1980

Η 53η Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1980, έλαβε χώρα στις 31 Μαρτίου 1981. Η τελετή πραγματοποιήθηκε στο Θέατρο Κόντακ στο Χόλιγουντ της Καλιφόρνιας και την παρουσίαση ανέλαβε για πρώτη φορά ο Κρις Ροκ. Στην αμερικανική τηλεόραση μεταδόθηκαν από το δίκτυο ABC.
Οι υποψηφιότητες ανακοινώθηκαν στις 15 Φεβρουαρίου  με την ταινία Ιπτάμενο Κροίσο να σκοράρει τις περισσότερες, που ήταν 11, και το Million Dollar Baby και το Ψάχνοντας τη Χώρα του Ποτέ (Finding Neverland) να ακολουθούν με 7 υποψηφιότητες η καθεμία. Ο μεγάλος νικητής της βραδιάς ήταν το Million Dollar Baby που κέρδισε τα βραβεία Καλύτερης Ταινίας και Σκηνοθεσίας, δίνοντας στον Κλιντ Ίστγουντ το δεύτερο του Όσκαρ μετά από την βράβευση του για την ταινία Οι Ασυγχώρητοι (Unforgiven).
751 Φάινα

Φυσικά χαρακτηριστικά

Η μέση διάμετρος της Φάινα εκτιμάται σε 110,50 χιλιόμετρα. O φασματικός τύπος της είναι C (ανθρακούχος), ενώ το άλβεδό της είναι 0,0497. Η Φάινα περιστρέφεται γύρω από τον εαυτό της μία φορά κάθε 23 ώρες και 41 λεπτά, μία αργή περιστροφή για αστεροειδή.
Τσερνομόρετς Μπουργκάς

Ιστορία

Ιδρύθηκε στις 1 Αυγούστου 1919. Μετά την πτώχευση το 2005 βασίζεται σε νέες. Μόνο δύο χρόνια πίσω στο Πρωτάθλημα Βουλγαρίας. Τα χρώματα του συλλόγου είναι το μπλε και το μαύρο.
Β΄ Εθνική καλαθοσφαίρισης ανδρών

Ιστορικό

Μέχρι την περίοδο 1983-84 διεξαγόταν σε δύο ομίλους (Νότιο και Βόρειο) και οι πρωταθλήτριες ομάδες των δύο ομίλων εξασφάλιζαν την άνοδό τους στην Α΄ Εθνική.
Την περίοδο 1984-85 διεξήχθησαν τέσσερις όμιλοι (δύο στο Νότο και δύο στο Βορρά). Στη συνέχεια οι νικήτριες ομάδες των δύο ομίλων του Νότου έδωσαν αγώνες μπαράζ μεταξύ τους. Αντιστοίχως οι δύο του Βορρά έπαιξαν επίσης μεταξύ τους. Έτσι προέκυψαν οι δύο ομάδες (μία από το νότο και μία από το βορρά) που κέρδισαν την άνοδό τους στην Α΄ Εθνική.
Την περίοδο 1985-86 η Β΄ Εθνική διεξήχθη με το ίδιο σύστημα. Όμως, στην Α΄ Εθνική ανέβηκε μόνο μία ομάδα, η οποία προέκυψε έπειτα από αγώνες μπαράζ, αρχικά μεταξύ των πρωταθλητών των τεσσάρων ομίλων της Β΄ και στη συνέχεια με τις ομάδες που τερμάτισαν σε χαμηλές θέσεις στην Α΄ Εθνική. Παράλληλα έγινε μείωση των ομάδων της Α΄ Εθνικής λόγω της δημιουργίας της Α1 κατηγορίας.
Από την περίοδο 1986-87, οπότε έγινε αναδιάρθρωση των κατηγοριών και δημιουργήθηκε η Α2 κατηγορία, η Β΄ Εθνική έγινε η τρίτη σε τάξη κατηγορία του ελληνικού μπάσκετ. Από τότε διεξάγεται σε έναν όμιλο 14 ομάδων, από τον οποίο κερδίζουν την άνοδο στην Α2 οι πρώτες ομάδες της κατάταξης. Αρχικά ανέβαινε μόνο ο πρωταθλητής, στη συνέχεια ανέβαιναν οι δύο πρώτες ομάδες, αργότερα οι τρεις πρώτες και από το 1992-93 καθιερώθηκε να ανέρχονται μόνον οι δύο. Οι τελευταίες ομάδες υποβιβάζονται στη Γ΄ Εθνική. Αρχικά, είχε οριστεί να πέφτουν δύο ομάδες, αλλά στη συνέχεια έγιναν τέσσερις. Τα τελευταία χρόνια, οι ομάδες της κατηγορίας αυξήθηκαν σε 16.
Η ευθύνη της διεξαγωγής της Β΄ Εθνικής ανήκει στην Ελληνική Ομοσπονδία Καλαθοσφαίρισης (Ε.Ο.Κ.). Οι ομάδες της Β΄ Εθνικής έχουν δικαίωμα συμμετοχής στο Κύπελλο Ελλάδας ξεκινώντας από τις πρώτες προκριματικές φάσεις της διοργάνωσης.
Χρήστος Μάνος

Βιογραφικό

Ο Χρήστος Μάνος γεννήθηκε στην Κατράνιτσα (Πύργοι) Εορδαίας της Κοζάνης το 1737. Η γενέτειρά του είχε μεγάλη παράδοση στο εμπόριο. Μετανάστευσε στο Μελένικο της Βορειοανατολικής Μακεδονίας, όπου ασχολήθηκε με το εμπόριο. Στο Μελένικο εγκατέστησε την έδρα της επιχείρησής του και εκεί απέκτησε μεγάλη περιουσία. Λόγω της εργασίας του, έζησε κάποιο διάστημα στη Νάουσα, όπου το 1775 γεννήθηκε ο πρώτος του γιος Αναστάσιος. Τα επόμενα χρόνια έζησε για κάποιο διάστημα στη Νις, όπου συνδέθηκε με την οικογένεια Σίνα. Αργότερα, το 1795 εγκαταστάθηκε με το δευτερότοκο γιο του Εμμανουήλ στη Βιέννη, όπου μετέφερε και την έδρα της επιχείρησής του από το Μελένικο. Εκεί, συνδέθηκε με τις επαναστατικές ιδέες του Ρήγα Φεραίου και τον κύκλο των φοιτητών και εμπόρων που τον ακολουθούσαν. Ενεπλάκη εμμέσως με τα γεγονότα των συλλήψεων των συνεργατών του Ρήγα. Στη Βιέννη συνεργάστηκε εμπορικά με τον Σιατιστινό έμπορο Μιχαήλ Τσούμπρο. Μετά το θάνατό του, την επιχείρηση ανέλαβαν οι γιοι του Αναστάσιος και Εμμανουήλ που υιοθέτησαν το επώνυμο Χρηστομάνος. Η οικογένεια Χρηστομάνου, όπως έμεινε γνωστή έπαιξε σημαντικό ρόλο στην Ελλάδα και τον 19ο αιώνα.
Φυλακές Συγγρού

Οι φυλακές Συγγρού ήταν πολεοδομικό συγκρότημα που κατασκευάσθηκε περί το 1888 και προοριζόταν για σωφρονιστικό κατάστημα. Το μεγαλύτερο μέρος του κόστους της κατασκευής καλύφθηκε από τον ευεργέτη Ανδρέα Συγγρό και για το λόγο αυτό οι φυλακές έλαβαν τιμητικά το όνομά του. Σήμερα στη θέση τους βρίσκονται κτισμένες εργατικές (αρχικά προσφυγικές) πολυκατοικίες, πίσω από το Δημαρχείο Ταύρου.
Κατά τα πρώτα έτη της λειτουργίας τους οι φυλακές χρησιμοποιούνταν για τον εγκλεισμό ποινικών εγκληματιών, ενώ στα χρόνια του μεσοπολέμου σε αυτές κλείσθηκαν αρκετοί κομμουνιστές, που θεωρούνταν εχθροί του αστικού καθεστώτος και διώκονταν. Το ίδιο συνέβη και τα χρόνια του εμφυλίου, στην τελευταία δε φάση του οποίου φιλοξένησαν και ανταρτόπληκτους. Τα κελιά των φυλακών ήταν μικρά και ανήλιαγα, οι δε συνθήκες κράτησης πολύ δυσχερείς για όσουν φυλακίζονταν εκεί, έστω και για σύντομο χρονικό διάστημα. Κατά τη διάρκεια των Δεκεμβριανών (1944) οι φυλακές (εντός των οποίων κρατούνταν δωσίλογοι) αποτέλεσαν έναν από τους πρώτους στόχους του ΕΑΜ/ΕΛΑΣ
Παράδοξο

Φιλολογία

Στην αρχαία ελληνική φιλολογία με τον όρο "παράδοξα" αποκαλούνταν συλλογές (αναγνώσματα) περίεργων γεγονότων και φαινομένων που είχαν γίνει αντιληπτά από τους ανθρώπους, είτε αυτά προέρχονταν από το βίο τους, είτε από τη Φύση. Ο φιλολογικός αυτός κλάδος καλλιεργήθηκε κυρίως από τους Αλεξανδρινούς κατά την Ελληνιστική περίοδο. Και ακριβώς γι΄ αυτό το λόγο αυτοί που ασχολήθηκαν μ΄ αυτό το είδος ονομάσθηκαν "παραδοξογράφοι. Πρώτος δε παραδοξογράφος αναφέρεται ο Καλλίμαχος και μετά απ΄ αυτόν ο Αντίγονος ο Καρύστιος.

Επιστήμες

Η πρόοδος των επιστημών οφείλεται ακριβώς στην ερμηνεία των παραδόξων για την οποία η έρευνα πολλές φορές ήταν και πολύ επίπονη αλλά και επικίνδυνη όταν συγκρούονταν με το κατεστημένο ή τη κρατούσα αντίληψη και πολλοί ήταν οι ερευνητές εκείνοι που έχασαν ακόμη και τη ζωή τους. Αυτό όμως δεν σημαίνει πως δεν υπάρχουν ακόμη πολλά παράδοξα που η ερμηνεία τους δεν έχει εξηγηθεί και τέτοια είναι φαινόμενα, κτίσματα, αντικείμενα παλαιών πολιτισμών ή ιχνογραφήματα που προκαλούν βέβαιη έκπληξη και που μέχρι να ολοκληρωθεί η έρευνα - ερμηνεία τους θα συνεχίσουν να λέγονται παράδοξα ή μυστήρια.
Ένδοξα πτώματα

Υπόθεση

Σε μια περιοχή της νότιας Ιταλίας, ορισμένοι δικαστές σκοτώνονται. Την έρευνα θα την αναλάβει ο αστυνομικός επιθεωρητής Αμέριγκο Ρόχας (Λίνο Βεντούρα), ο οποίος αρχικά κατευθύνει τις έρευνές του σε κύκλους της μαφίας και στη συνέχεια σε τρεις ανθρώπους θεωρώντας την εκδίκηση ως πιθανό κίνητρο, αφού οι τρεις τους είχαν κριθεί και καταδικαστεί σε φυλάκιση από δολοφονηθέντες  δικαστές και στη συνέχεια βρέθηκαν αθώοι. 
Οι δολοφονίες όμως αρχίζουν να επεκτείνονται μέχρι τη Ρώμη και ο αρχηγός της αστυνομίας απαιτεί από τον Ρόχας να κατευθύνει τις έρευνες του προς τις ακροαριστερές ομάδες, κατ' εντολήν ενός επιτρόπου πολιτικού κόμματος.
Ο Ρόχας όμως αρχίζει και συνειδητοποιεί ότι από πίσω υπάρχει μια μεγάλη συνωμοσία με σκοπό την επιβολή φασιστικής δικτατορίας.
Μόλις είναι σίγουρος γι' αυτό, και ανακαλύψει ότι παρακολουθείται, προσπαθεί να ενημερώσει τον γραμματέα του Ιταλικού Κομμουνιστικού Κόμματος, στον οποίο κλείνει ένα ραντεβού σε ένα μουσείο για να του πει τι ακριβώς συμβαίνει. Εκεί θα τους περιμένει όμως ένας δολοφόνος και θα τους σκοτώσει και τους δύο.
Αργότερα σε ένα τηλεοπτικό του διάγγελμα, ο αρχηγός της αστυνομίας θα αποδώσει την δολοφονία του γραμματέα του κόμματος στον ίδιο τον Ρόχας, κατηγορώντας τον ότι είχε δείξει το τελευταίο διάστημα σημάδια διανοητικής ανισορροπίας.
Οι ηγέτες του κομμουνιστικού κόμματος, γνωρίζοντας την αλήθεια, δεν επωφελούνται από αυτήν, δεδομένου ότι θεωρούν πρόωρη την κατάκτηση της εξουσίας. Αντίθετα, προτιμούν να δεχτούν την επίσημη εκδοχή για να αποφύγουν τις συγκρούσεις, οι οποίες θα έδιναν την αφορμή για την επιβολή ενός στρατιωτικού πραξικοπήματος.

Πληροφορίες ταινίας

Η ταινία ασχολείται με πολλά θέματα που αντικατοπτρίζουν την ιταλική κατάσταση της δεκαετίας του '70, τα επονομαζόμενα χρόνια των απόκρυφων δυνάμεων και η σχέση τους με το ιταλικό κράτος, οι πειρασμοί για το πραξικόπημα, οι εξεγέρσεις της  νεολαίας, η εσκεμμένη αδράνεια του PCI, που έδωσε επίσης πολλές αμφισβητήσεις,  ειδικά για την φράση που είχε πει ο γραμματέας του κομμουνιστικού κόμματος « Η αλήθεια δεν  είναι πάντα επαναστατική»,  που χρησιμοποιεί ο Ρόσι για να υποδηλώσει τη σιωπή της αντιπολίτευσης ενάντια στην επικρατούσα διαφθορά που συχνά ήταν ατιμώρητη.
Τα γυρίσματα της ταινίας έγιναν κυρίως στην Ρώμη αλλά και ορισμένα στη Νάπολη, το Παλέρμο και το Λέτσε, όπου χρησιμοποιήθηκαν πλατείες και διάφορα μουσεία.

Βραβεία

Το 1976 η ταινία πήρε δύο Βραβεία Νταβίντ ντι Ντονατέλο, ένα καλύτερης ταινίας και ένα καλύτερου σκηνοθέτη για τον Φρανσίσκο Ρόσι.
Λι Ντόρμαν

Βιογραφία

Ο Ντόρμαν ξεκίνησε την επαγγελματική του σταδιοδρομία αφού είχε μετακομίσει στο Σαν Ντιέγκο της Καλιφόρνια στα τέλη του 1967, όταν έγινε μέλος των Iron Butterfly. Μαζί τους, ηχογράφησε το δεύτερο τους στούντιο άλμπουμ με τίτλο "In-A-Gadda-Da-Vida", το οποίο με την βοήθεια του ομώνυμου επιτυχημένου σινγκλ, ανέβηκε στην τέταρτη θέση των τσαρτ του Billboard και ήταν ο πρώτος δίσκος στην ιστορία της αμερικάνικης δισκογραφίας ο οποίος βραβεύθηκε ως πλατινένιος, το 1976.
Ακολούθησε το "Ball" τον Ιανουάριο του 1969, το οποίο έφθασε στο # 3 και έγινε χρυσό δύο μήνες μετά την κυκλοφορία του. Το 1970, κυκλοφόρησαν τα "Iron Butterfly Live" και "Metamorphosis", πριν διαλυθούν δίνοντας την τελευταία τους συναυλία στις 23 Μαΐου 1971.
Ο Ντόρμαν και ο Λάρι Ράινχαρτ, σχημάτισαν τους Captain Beyond μαζί με τον πρώην τραγουδιστή των Deep Purple, Ροντ Έβανς και το ντράμερ Μπόμπι Κάλντγουελ. Μετά την κυκλοφορία των δίσκων "Captain Beyond" και "Sufficiently Breathless", ο Έβανς αποχώρησε και το συγκρότημα διαλύθηκε.  Επανενώθηκαν το 1976 με τον Γουίλι Ντάφερν στα φωνητικά, κυκλοφορώντας το "Dawn Explosion" του 1977, πριν διαλυθούν και πάλι.
Το 1978, ο Ντόρμαν επέστρεψε στους Iron Butterfly, περιοδεύοντας μαζί τους χωρίς να ηχογραφήσει, μέχρι το 1985. Δύο χρόνια αργότερα εντάχθηκε και πάλι στο συγκρότημα, παραμένοντας μαζί τους μέχρι τον θάνατο του.
Ο Ντόρμαν βρέθηκε νεκρός από φυσικά αίτια, μέσα στο αυτοκίνητο του στις 21 Δεκεμβρίου 2012 στο Λαγκούνα Νιγκέλ της Καλιφόρνια.
Nuestro Juramento

To nuestro juramento (ισπ. ορκιστήκαμε) είναι δημοφιλέστατο τραγούδι σε μουσική λατινικού μπολερό του πουερτορικάνου συνθέτη Βενίτο δε Χεσούς. Τραγουδήθηκε σε όλη τη Λατινική Αμερική, πρώτα πόλα από τον εκουαδοριάνο τραγουδιστή Χούλιο Χαραμίγιo. Ο Χαραμίγιο το ηχογράφησε το 1956, με τον Ροσαλίνο Κιντέρο στην κιθάρα.
Ροδοχρωσίτης

Γενικά

Οφείλει το όνομά του στην αρχαία ελληνική λέξη "ροδόχρους", που χαρακτηρίζει το χρώμα του. Ανήκει στην ομάδα του ασβεστίτη (ανθρακικά άλατα), με τον οποίο παρουσιάζει αρκετές ομοιότητες.
Εμφανίζεται σε υδροθερμικές φλέβες συχνά με άλλα ορυκτά του μαγγανίου αλλά και γαληνίτη, σφαλερίτη, σιδηροπυρίτη, ασβεστίτη και χαλαζία. Άλλες του εμφανίσεις είναι σε μεταμορφωσιγενείς σχηματισμούς μαζί με γρανάτη και ροδονίτη (Mn(Fe, Mg, Ca)₅(SiO₃)₅), με τον οποίο συχνά συγχέεται.
Ο ροδοχρωσίτης έχει σκληρότητα 3,5-4 στην κλίμακα Mohs (με μέγιστη τιμή το 10) που χρησιμοποιείται για την μέτρηση της σκληρότητας των ορυκτών. Το ειδικό βάρος του κυμαίνεται μεταξύ 3,5 και 3,7. Ο ροδοχρωσίτης, όντας διαφανής έως αδιαφανής, έχει δείκτες διαθλάσεως nω=1.814 έως 1.816, nε=1.596 έως 1.598.
Ανευρίσκεται κυρίως στις ΗΠΑ (Κολοράντο και Γιούτα), στο Μον σεν Ιλέρ του Καναδά, στο Περού, στην Αργεντινή, στο Μεξικό, στην Ελλάδα υπάρχει στον Μαδέμ Λάκκο (Στρατώνι Χαλκιδικής), στην Ρουμανία (αργυρομιγής) (όρη Χαρτς, Τρανσυλβανικές Άλπεις), όπου και εντοπίστηκε για πρώτη φορά, και στην Νότια Αφρική.
Αποτελεί επουσιώδες μετάλλευμα του μαγγανίου και χρησιμοποιείται κυρίως ως διακοσμητικό υλικό και στην κοσμηματοποιία (ημιπολύτιμος λίθος).
Παιδικός Διαγωνισμός Τραγουδιού Eurovision 2018

Οπτικός σχεδιασμός

Το slogan ήταν το hashtag #LightUp. Το λογότυπο του διαγωνισμού παρουσίαζε μια χιονονιφάδα αποτελούμενη από κατακόρυφα αντεστραμμένα ηχητικά κύματα. Η έμπνευση για αυτό το σχέδιο προήλθε από τους νεαρούς συμμετέχοντες οι οποίοι γεμίζουν την σκηνή με την μορφή ενός αστεριού, του οποίου το σχήμα είναι οπτικά παρόμοιο με τη χιονονιφάδα στο λογότυπο.

Παρουσιαστές

Στις 26 Οκτωβρίου 2018, ανακοινώθηκε πως ο Eugene Perlin και η Zinaida Kupriyanovich θα παρουσίαζαν τον διαγωνισμό, μαζί με την Helena Meraai στο green room. Η Meraai είναι το τέταρτο άτομο κάτω των δεκαέξι που παρουσιάζει τον διαγωνισμό μετά την Ioana Ivan το 2006, τον Dmytro Borodin το 2009 και τη Lizi Japaridze το 2017, ενώ είναι η δεύτερη πρώην διαγωνιζόμενη που έχει αυτόν τον ρόλο. Η Meraai είχε εκπροσωπήσει τη Λευκορωσία το 2017 όπου έλαβε την πέμπτη θέση με το τραγούδι "I Am the One". Ο Perlin είναι τηλεοπτικός παρουσιαστής καθώς και σχολιαστής για τη Λευκορωσία στον Διαγωνισμό Τραγουδιού Eurovision από το 2013, ενώ η Zena είναι τραγουδίστρια και καλλιτέχνις, η οποία είχε συμμετάσχει στους εθνικούς τελικούς της χώρας για τις Junior Eurovision του 2015 και 2016. Επίσης, ανακοινώθηκε πως ο Denis Dudinsky και η Anna Kviloria θα παρουσίαζαν την τελετή έναρξης του διαγωνισμού.

Ψηφοφορία

Τα αποτελέσματα καθορίστηκαν από τις εθνικές επιτροπές και από την ηλεκτρονική ψηφοφορία. Κάθε χώρα χρησιμοποίησε μια εθνική κριτική επιτροπή που απαρτίζεται από τρεις επαγγελματίες της μουσικής βιομηχανίας και δύο παιδιά ηλικίας μεταξύ 10 και 15 ετών, που ήταν πολίτες της χώρας που εκπροσωπούν. Η πρώτη φάση της ηλεκτρονικής ψηφοφορίας ξεκίνησε στις 23 Νοεμβρίου 2018, όταν αναδείχθηκαν όλες οι παραστάσεις πρόβας στον επίσημο ιστότοπο προτού οι θεατές μπορέσουν να ψηφίσουν. Μετά από αυτή την ανακεφαλαίωση, οι ψηφοφόροι είχαν την επιλογή να παρακολουθήσουν μεγαλύτερα κλιπ ενός λεπτού από τις πρόβες κάθε συμμετέχοντος. Αυτός ο πρώτος γύρος ψηφοφορίας ολοκληρώθηκε στις 25 Νοεμβρίου στις 15:59 CET. Η δεύτερη φάση της ηλεκτρονικής ψηφοφορίας πραγματοποιήθηκε κατά τη διάρκεια της ζωντανής εκπομπής και ξεκίνησε μετά την τελευταία παράσταση και άνοιξε για 15 λεπτά. Οι διεθνείς θεατές θα μπορούσαν να ψηφίσουν για τουλάχιστον τρεις χώρες και κατ 'ανώτατο όριο πέντε, συμπεριλαμβανομένης της χώρας τους.
Ο αριθμός των βαθμών καθορίστηκε από το ποσοστό των ψήφων που λήφθηκαν. Η ψήφος του κοινού μετρήθηκε για το 50% του τελικού αποτελέσματος, ενώ το άλλο 50% προήλθε από τις επαγγελματικές επιτροπές.

Τρόπαιο

Το τρόπαιο σχεδιάστηκε από τον Kjell Engman της σουηδικής εταιρείας γυαλιού Kosta Boda, χρησιμοποιώντας το ίδιο σχέδιο που παρουσιάστηκε για πρώτη φορά στο διαγωνισμό του 2017. Το κύριο τρόπαιο είναι ένα γυάλινο μικρόφωνο με έγχρωμες γραμμές μέσα στο πάνω μέρος, που συμβολίζουν τη ροή του ήχου.

Άλλες χώρες

Προκειμένου μια χώρα να επιλεγεί για πιθανή συμμετοχή στον Παιδικό Διαγωνισμό Τραγουδιού της Eurovision, πρέπει να είναι ενεργό μέλος της Ευρωπαϊκής Ραδιοτηλεοπτικής Ένωσης (EBU). Επί του παρόντος δεν είναι γνωστό αν η EBU έστειλε προσκλήσεις συμμετοχής σε όλα τα 56 ενεργά μέλη, όπως κάνει για τo Διαγωνισμό Τραγουδιού Eurovision.
Emmabuntüs

Χαρακτηριστικά

Το Emmabuntüs 2 μπορεί να εγκατασταθεί χωρίς να χρειάζεται να είναι συνδεδεμένος ο υπολογιστής στο Διαδίκτυο, διότι όλα τα απαραίτητα πακέτα λογισμικού βρίσκονται ήδη στον δίσκο εγκατάστασης. Το περιβάλλον είναι πολυγλωσσικό, ενώ δίνεται στον χρήστη η επιλογή εγκατάστασης και πακέτων (codecs) που δεν είναι ελεύθερο λογισμικό. Το προεπιλεγμένο περιβάλλον εργασίας είναι το Xfce, ενώ περιλαμβάνεται και είναι δυνατόν να εγκατασταθεί και το LXDE. Συνεπώς ο χρήστης έχει την δυνατότητα επιλογής ανάμεσα στα δύο αυτά περιβάλλοντα. Είναι προεγκατεστημένα πολυάριθμα προγράμματα και εφαρμογές, συμπεριλαμβανομένων περιηγητών ιστού που διαθέτουν πρόσθετα (αγγλ. plug-ins) με δυνατότητες γονικού ελέγχου.
Ανατολική Ακτή των Ηνωμένων Πολιτειών

Κλίμα και γεωμορφολογία

Υπάρχουν τρεις βασικές περιφέρειες του κλίματος στην Ανατολική Ακτή, από βορρά προς νότο:
Η περιοχή από το βόρειο Μέιν έως περίπου το κεντρικό Κονέκτικατ έχει ηπειρωτικό κλίμα, με ζεστά καλοκαίρια και κρύους και χειμώνες με αρκετό χιόνι. Η περιοχή από το νότιο Κονέκτικατ μέχρι περίπου τη Βιρτζίνια έχει ήπιο κλίμα με ζεστά καλοκαίρια και κρύους χειμώνες. Η περιοχή από τη νοτιοανατολική Βιρτζίνια έως την κεντρική Φλόριντα έχει υγρό υποτροπικό κλίμα, με μεγάλα ζεστά καλοκαίρια και ήπιους χειμώνες.

Δημογραφικά

Το 2010, ο πληθυσμός των κρατών που έχουν στην Ανατολική Ακτή εκτιμήθηκε σε 112.642.503 (36% του συνολικού πληθυσμού της χώρας).
Τοκάτ

Οικονομία

Ιστορικά, ο χαλκός εξορυσσόταν στην περιοχή.